Energikrisen får nu også konsekvenser for den nordjyske erhvervsskole, Techcollege. Elprisernes himmelflugt og et faldende elevtal, har gjort det svært for skolen at få økonomien til at hænge sammen. Derfor skal der nu findes 30 millioner inden 2023. -	Det er en meget træls situation, siger Søren Samuelsen, der er direktør for Techcollege. Driftsløsninger og personale Skolen forventede at få langt flere elever, end der oprindeligt kom til første skoledag efter sommerferien. Det har gjort et stort indhug i skolens økonomi. Og derfor skal det tocifrede millionbeløb blandt andet findes på optimering af driftsløsninger. Men det er ikke det eneste, skolen skal spare på. Personalet bliver også ramt. Omkring 30 medarbejdere skal afskediges. -	Det er virkelig sjælden, at vi skal sige farvel til så mange, fortæller Søren Samuelsen. Elever kan også blive ramt Om den enorme besparelse kommer til at gå ud over eleverne, kan direktøren ikke give et klart svar på. -	Jeg kan ikke afvise, at det rammer eleverne. Men vi forsøger at gøre det her så klogt som overhovedet muligt, siger han. Skolen har lige nu 600 ansatte. Det er endnu ikke fastlagt hvem af medarbejderne, der skal siges farvel til. Det bliver besluttet i midten af november.

Opsummering:
Tårnhøje elpriser tvinger nu Techcollege til at beslutte, hvilke medarbejdere der skal afskediges.